Lolland-Falsters Stifts-Tidende, 1846-12-31
Vi skulle her ei trætte Læserne og Vælgerne med at opregne, hvilke Egenskaber den, der bør vælges til Deputeret, bor eller helst maa have; den Sag er noksom afhandlet, og maa være klar for Enhver, selv om han er uden al anden politisk Dannelse, naar han blot har sund Sands og har henvendt en Smule Opmærksomhed paa vore hidtilværende Deputeredes Færd, Virksomhed og Virkningerne af denne. Vi formene ikke, at der lader sig sige noget bedre i denne Henseende, end "Fædrelandets nylig har sagt, kun kunde vi have ønsket, at der var lagt til, at alle gode og ønskelige Egenskaber maae hvile paa Sjæls-Reenhed og Retskaffenhed, og at de uden dette Jntet have at betyde; men det forstaaer sig, Characteerfasthed er da rigtignok en Umulighed uden streng Retskaffenhed og Samvittighedsfuldhed, og det er jo denne Fædrelandet med Ret tillægger størst Vægt, tilligemed Frisindethed, Uafhængighed og Dygtighed. Dersom man vil undersøge, hvilke Deputerede dette Stift burde vælge, saa indrømme vi gjerne, hvad vi saaofte have hørt gjentage, at det har Vanskelighed her at finde dem, som ganske egne sig hertil, og om hvis Grundsætninger og Dygtighed Vælgerne kunne være fuldkommen overbeviste. Men det er hverken nødvendigt eller altid ønskeligt, at de Deputerede tages af Districtet; dernæst, af det i alle Maader Udmærkede findes til alle Tider kun en liden Deel i Verden, og at ville vise Ligegyldighed for en Sag af den Aarsag, at det Udmærkede ei var tilstede, viser enten Dumhed eller overhovedet Ligegyldighed for Alt. Vi forbigaae her Sædegaardseiernes Valgelasse. De have allerede valgt. De faa Vælgere kunne her let enes om, hvilke de ville vælge. For vort Stift behøvedes der heller ingen Forberedelse, da Valget var saagodt som forud afgjort; thi af de oprindelig 25 Valgbare var der ei uden 4 a 5 her i Stiftet at stemme paa, idet de Øvrige deels ei vilde vælges, deels vare for unge, deels i den senere Tid havde tiltraadt deres Eiendomme. Forresten fremgaaer det af Valget, at Sædegaardseierne have godt forberedt sig, eller rettere, ladet sig lede maaskee af de Bestemmelser, som ere tagne i Godseierforeningen; thi de to Suppleanter ere, efter hvad vi høre, ganske ubekjendte for Vælgerne her i Stiftet. Herimod kan nu Jntet siges, men – J andre Valgelasser, gak hen, og gjor ligesaa Formedelst den store Mængde Deputerede, der ere indrømmede denne Valgelasse, vil den Tid vel snart være forhaanden, at der ei behøver at vælges, fordi ei flere end det fornødne Antal have de nødvendige Egenskaber, nemlig: Stamhuus- og Lehnsbesiddere. Folkets Deeltagelse for Valgene i denne Classe er ogsaa – destoværre saa godt som ingen; thi disse Mænd, som ifølge deres Stilling og Uafhængighed burde være de første til at kæmpe for Friheden og Nationaliteten, synes at have gjort det til en Livs- og Æressag at kæmpe derimod. Undtagelser herfra findes, men de synes at skulle forsvinde efterhaanden. Pressen vilde have lettere ved at afgjøre eller besvare, hvo der bør vælges, dersom man hertillands havde opnaaet en større politisk Modenhed og var kommen saavidt, at de Mænd, som attraaede Valg, ligefrem stillede sig offentlig som Candidater, og gjorde Regnskab for deres Grundsætninger. Vælgerne vilde da ei være i Forlegenhed for at finde Nogen, og de vilde ei saa ofte blive skuffede i deres Valg. Men saavidt ere vi ei komne; hertil ere vi for undseelige, eller vel rettere, mangle det tilstrækkelige Mod og Fædrelandskjærlighed, eller vi ansee Sagen, Stændernes Betydning og Jndflydelse, for for ringe, til at vi saaledes skulde udsætte os for Andres Omdømme om os for Ærgjærrighed, Forfængelighed, Jndbildskhed o. s. v. Ved en nærmere Betragtning heraf bliver det især indlysende, hvor daarligt det egentlig staaer til med os i patriotisk og moralsk Henseende; thi at man undseer sig og frygter en saadan Dom, godtgiør, at man mistvivler om, at sand og reen Fædrelandskjærlighed kan findes hos os, at den kan saaledes opfylde Borgernes Bryst, at den driver dem til ædle Handlinger og Opofrelser. Som en meget betegnende Modsætning hertil staaer den liden Undseelse, der finder Sted, naar det gjælder om at fremstille sig som Candidat til et Embede, tilat erhverve Noget, hvormed der er forbunden Fordeel og Vinding og en god magelig Stilling i Staten; det ansees for ligefrem, at her kan og bør Enhver søge, og man priser deres Klogskab eller Lykke, som heri gjør det bedst. Egoismen er noget Anbefalelsesværdigt eller Tilladeligt, Patriotismen noget Slet eller Mistænkeligt.